stanford-oval/wikipedia huggingface dataset:
Papua-Uusi-Guinea kesäparalympialaisissa 2008
Mitalistit > Hopeaa

Francis Kompaon - Miesten 100 metrin juoksu (Luokka:T46)
Joukkue > Yleisurheilu

Francis Kompaon - Miesten 100 ja 200 metrin juoksut (Luokka:T46)
Joylern Jeffrey - Naisten 100 metrin juoksu (Luokka:T12)
Patriootti (sarjakuvahahmo)

| Patriootti |
| --- | --- |
Luoja(t):  Jack Kirby ja Frank Giacoia
Kustantamo:  Marvel Comics
Ensiesiintyminen:  Human Torch Comics #4 (kevät 1941)
Henkilötiedot
Oikea nimi:   (I) Jeffrey Mace  (II) Eli Bradley  (III) Rayshaun Lucas 
Voimat:  Maksimiin tehostettu fysiologia, taistelulajit, heittotähdet
Patriootti (engl. Patriot) on Marvel-kustantamon sarjakuvissa nimitys useille fiktiivisille hahmoille. Tunnetuin on Marvelin sarjakuvien kulta-ajan hahmo Jeffrey Mace. Modernit sarjakuvat esittelivät kaksi uutta Patrioottia: Eli Bradleyn ja Rayshaun Lucasin.
Hahmon fiktiivinen historia > Jeffrey Mace

Alkuperäinen Patriootti, Jeffrey Mace, teki ensiesiintymisensä lehden The Human Torch numerossa 4 vuonna 1941. Hän on oli alun perin toimittaja, joka ryhtyi itsekin sankariksi nähtyään Kapteeni Amerikan toiminnassa. Myöhemmin hän liittyi toisen maailmansodan aikaiseen supersankariryhmään Vapauden Legioona. Macesta itsestään tuli myöhemmin kolmas Kapteeni Amerikka.
Hahmon fiktiivinen historia > Eli Bradley

Toinen Patriootti, Elijah ”Eli” Bradley, teki ensiesiintymisensä in Young Avengers -lehden ensimmäisessä numerossa huhtikuussa 2005. Hän on Isaiah Bradleyn tyttärenpoika. Isaiah sai omat voimansa alkuperäisissä supersotilasseerumikokeissa ennen kuin Steve Rogersista tuli Kapteeni Amerikka. Elin äiti syntyi kuitenkin jo ennen kokeita, joten Eli ei perinyt isoisänsä voimia.
Kun Rautapoika yritti koota Kostajien uutta sukupolvea, hän tuli etsimään Isaiah’n poikaa ja Elin enoa Josiah Bradleyä. Josiah oli kuitenkin ollut kateissa kuukausia ja värväsi sen sijaan Elin, joka valehteli saaneensa isoisältään supervoimat verensiirron kautta. Eli hankki itselleen voimat laittomalla huumeella nimeltä MGH (Mutant Growth Hormone). Eli oli yksi Nuorten Kostajien perustajajäsenistä ja suunnitteli asunsa muistuttamaan pukua, jota hänen isoisänsä käytti esiintyessään Kapteeni Amerikkana. Hänellä oli kilpailevat välit Kate Bishopiin, uuteen Haukansilmään, joka kuitenkin antoi hänelle Kapteeni Amerikan alkuperäisen kilven.
Kun totuus Elin voimista paljastui, hän erosi ryhmästä. Hän kuitenkin palasi, kun superskrulli Kl’rt kidnappasi Hulkkion ja muut Nuoret Kostajat pitivät juuri häntä parhaana henkilönä johtamaan heitä. Myöhemmin häneen erään kriin isku, joka oli tarkoitettu Kapteeni Amerikalle. Hän sai sairaalassa isoisältään verensiirron, josta hän sai pysyvät voimat.
Hahmon fiktiivinen historia > Rayshaun Lucas

Kolmas Patriootti, Rayshaun ”Shaun” Lucas, esiintyi sarjakuvatarinassa Salainen imperiumi vuonna 2017. Hän asui Brooklynissä äitinsä kanssa ja ihaili suuresti Sam Wilsonia. Kun Raivo oli joutunut väärin syyttein Keane-yhtiöiden yksityisen turvayhtiö Americopsin pahoinpitelemäksi, Shaun liittyi New Yorkissa riehuviin mellakoitsijoihin Raivon pukua muistuttava naamio kasvoillaan.
Sam Wilsonin luovuttua Kapteeni Amerikan tittelistä, Shaun suunnitteli naamionsa uudestaan ja suunnitteli oman versionsa Patriootin asusta. Musta Leski löytää hänen piirustuksensa ja salaisessa Hydraa vastustavien kapinallisten tukikohdassa pyytää Riri Williamsin avustustajana toimivaa Tony Starkia muistuttavaa tekoälyä suunnittelemaan niiden pohjalta oikean Patriootin puvun. Tony Stark -tekoäly soittaa myöhemmin Rayshaunille sen jälkeen, kun tämä oli epäonnistunut estämään kiusaajia viemästä erään tytön iPadiä. Hän antaa tälle puvun ja kouluttaa häntä apunaan tekoälyversio Mustasta Leskestä. Rayshaun kohtaa kiusaajat uudelleen ja palauttaa iPadin tytölle. Miles Morales ja Joaquin Torres tarjoavat myöhemmin Rayshaunille mahdollisuutta liittyä heidän omaan supersankariryhmäänsä.
Patriootti muissa medioissa > Marvel Cinematic Universe

Jason O’Mara näytteli Macea S.H.I.E.L.D. Agenttien neljännellä tuotantokaudella. Hän oli entinen journalisti, josta tehtiin S.H.I.E.L.D.:n uusi johtaja, kun järjestöstä tuli kolmannen tuotantokauden tapahtumien jälkeen laillinen. Siviileille väitettiin, että Mace oli epäinhimillinen, mutta oikeasti hänen yli-inhimilliset voimat ja kestävyys olivat peräisin prikaattikenraali Glenn Talbotin antamasta seerumista, joka oli paranneltu versio Calvin Zabon kehittämästä sellaisesta.
Elijah Richarson näyttelee Marvel Cinematic Universen versiota Eli Bradleystä Disney+-sarjassa The Falcon and the Winter Soldier. Hänet esitettiin teini-ikäisenä poikana, joka asui Baltimoressa isoisänsä Isaiah’n luona.
Patriootti muissa medioissa > Marvel Rising

Rayshaun Lucas esiintyy animaatioelokuvassa Marvel Rising: Secret Warriors ja muutamissa lyhyemmissä Marvel Rising -animaatioissa, ääninäyttelijänään Kamil McFadden.
Tierra Santa

| Tierra Santa |
| --- | --- |

Tiedot
Toiminnassa:  1997–2008, 2010-
Tyylilaji:  heavy metal, power metal
Kotipaikka:   La Rioja, Espanja
Laulukieli:  espanja
Jäsenet:  Ángel San Juan, laulu, kitara   Roberto Gonzalo, basso   Juanan San Martín, kosketinsoitin   David Carrica, rummut   Eduardo Zamora, kitara  
Entiset jäsenet:  Tomy, kosketinsoitin   Mikel, kosketinsoitin   Paco, kosketinsoitin   Iñaki, rummut   Arturo Morras, kitara  
Levy-yhtiö:  Locomotive Music  
Aiheesta muualla
Kotisivut
Infobox OKNimi-testi OK: 
Tierra Santa on espanjalainen heavy metal -yhtye. Se perustettiin La Riojassa vuonna 1997.
Jäsenet

Ángel - laulu, kitara
Roberto - basso
David - rummut
Juanan - koskettimet
Eduardo - kitara
Diskografia > Studioalbumit

Medieval (1997)
Legendario (1999)
Tierras de leyenda (2000)
Sangre de reyes (2001)
Indomable (2003)
Apocalipsis (2004)
Mejor morir en pie (2006)
Caminos de fuego (2010)
Mi Nombre Será Leyenda (2013)
Quinto Elemento (2017)
Destino (2022)
Diskografia > Live

Las mil y una noches (2004)
Gillman Fest 2018 (2018)
Diskografia > Muut

Cuando la tierra toca el cielo (2001)
Grandes éxitos 1997-2007 (2007)
Medieval & Legendario (2012)
Esencia (2014)
Aiheesta muualla

Tierra Santa, viralliset sivut
Tierra de Indomables (Arkistoitu – Internet Archive), virallinen fanclubi
Tierra Santa Last.fm:ssä (englanniksi)
Pietro Carlo Guglielmi

Pietro Carlo Guglielmi (n. 1763 Rooma tai Napoli – 21. helmikuuta 1817 todennäköisesti Napoli) oli italialainen säveltäjä. Myös hänen isänsä Pietro Alessandro Guglielmi oli säveltäjä.
Guglielmi opiskeli konservatoriossa Napolissa laulua, kosketinsoittimen soittoa ja säveltämistä. Hän lähti Madridiin, jossa vietetyltä ajanjaksolta ovat hänen ensimmäiset oopperansa. Guglielmi palasi Italiaan vuonna 1795 ja sai oopperoitaan esitetyiksi eri kaupungeissa. Useat niistä olivat suosittuja aikanaan. Guglielmi oli Lontoossa vuosina 1809–1811. Noin vuodesta 1813 hän oli maestro di cappella arkkiherttuatar Maria Beatrice d'Esten hovissa. Guglielmin säveltämistä yli neljästäkymmenestä näyttämöteoksesta suurin osa on koomisia oopperoita. Hänen muuhun tuotantoonsa kuuluu oratorio La distruzione di Gerusalemme (1803).
Aiheesta muualla

IMSLP: nuotteja
Tomorrowland (elokuva)

| Tomorrowland |
| --- | --- |

Ohjaaja:  Brad Bird
Käsikirjoittaja:   Damon Lindelof  Brad Bird  Jeff Jensen 
Tuottaja:   Damon Lindelof  Brad Bird  Jeffrey Chernov 
Säveltäjä:  Michael Giacchino
Kuvaaja:  Claudio Miranda
Leikkaaja:  Walter Murch Craig Wood
Tuotantosuunnittelija:  Scott Chambliss
Pukusuunnittelija:  Jeffrey Kurland
Pääosat:   George Clooney  Hugh Laurie  Britt Robertson  Raffey Cassidy 
Valmistustiedot
Valmistusmaa:  Yhdysvallat
Tuotantoyhtiö:  Walt Disney Pictures
Levittäjä:  Walt Disney Studios Motion Pictures Fórum Hungary Disney+ Ivi.ru Xfinity Streampix
Kesto:  130 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tomorrowland (myös Tomorrowland - A World Beyond) on Brad Birdin ohjaama tieteis-fantasiaelokuva vuodelta 2015. Se perustuu Disneyn samannimiseen tulevaisuus-aiheiseen teemapuistoon.
Phil Selway

Phil Selway esiintymässä Amsterdamissa vuonna 2006.
Phil Selway on (s. 23. toukokuuta 1967 Abingdon, Berkshire) rumpali englantilaisessa yhtyeessä nimeltä Radiohead. Hän myös laulaa taustoja joillekin yhtyeen kappaleille, erityisesti kappaleeseen "There There". Albumin Kid A jälkeen hän on myös ohjelmoinut rumpukoneella joillekin kappaleille rumpuosiot. Selway on Radioheadin vanhin jäsen.
Yksityiselämä

Selwaylla on vaimo nimeltä Cait ja kolme poikaa nimeltä Leo, Jamie ja John-Patrick.
Aiheesta muualla

The Phillovers
Radioheadin virallinen sivusto
Radiohead
| --- | --- |
Studioalbumit:   Pablo Honey  The Bends  OK Computer  Kid A  Amnesiac  Hail to the Thief  In Rainbows  The King of Limbs  A Moon Shaped Pool 
EP:t:   Manic Hedgehog (On a Friday)  Drill  Itch  My Iron Lung  No Surprises/Running from Demons  Airbag/How Am I Driving?  I Might Be Wrong  COM LAG (2plus2isfive) 
Kokoelmat:   Radiohead  Radiohead: The Best of 
Singlet:   "Creep"  "Anyone Can Play Guitar"  "Pop Is Dead"  "Stop Whispering"  "My Iron Lung"  "High and Dry"/"Planet Telex"  "Fake Plastic Trees"  "Just"  "Street Spirit (Fade Out)"  "Paranoid Android"  "Karma Police"  "No Surprises"  "Pyramid Song"  "Knives Out"  "There There"  "Go to Sleep"  "2 + 2 = 5"  "Jigsaw Falling into Place"  "Nude"  "House of Cards"/"Bodysnatchers"  "Reckoner"  "Harry Patch (In Memory Of)"  "These Are My Twisted Words"  "Supercollider / The Butcher"  "The Daily Mail / Staircase" 
Videotallenteet:   Live at the Astoria  7 Television Commercials  Meeting People Is Easy  The Most Gigantic Lying Mouth of All Time  In Rainbows – From the Basement 
Muut artikkelit:   Diskografia  Kappaleet  B-puolet ja muut harvinaisuudet  Nigel Godrich  Stanley Donwood  The Eraser  Jonny Greenwood Is the Controller
Tennessiini

Kesti 250 päivää valmistaa tarpeeksi berkeliumia (kuvassa) tennessiinin syntetisointia varten.
Tennessiini (engl. tennessine) on järjestysluvultaan 117. alkuaine. Sen kemiallinen merkki on Ts. Aikaisemmin alkuaineen tilapäinen nimi oli ununseptium (lat.  ununseptium) ja tilapäinen kemiallinen merkki Uus. Venäläis-yhdysvaltalainen tutkijaryhmä ilmoitti vuoden 2010 tammikuussa onnistuneensa synnyttämään Dubnassa kuusi atomia tätä alkuainetta hiukkaskiihdyttimen avulla. Tässä kokeessa Juri Oganesjanin johdolla tutkijat pommittivat berkeliumista valmistettua kohdetta kalsiumioneilla. IUPAC vahvisti virallisesti alkuaineen löytämisen joulukuussa 2015. Tennessiinin puoliintumisaika on vain sekunnin murto-osia. Vuoteen 2016 mennessä tätä alkuainetta on tuotettu vain muutamia atomeja, joten sen ominaisuuksista ei tiedetä paljoa. Alkuaine kuuluu 17. ryhmään eli on siis halogeeni. Aineesta on käytetty myös nimitystä eka-astatiini, koska sen arvellaan muistuttavan kemiallisilta ominaisuuksiltaan astatiinia.  Nimensä tennessiini on saanut Yhdysvaltojen Tennesseen osavaltiosta.
Alkuaineen löytyminen antaa viitteitä mahdollisuuksista tuottaa vielä raskaampien, niin sanotulla stabiilisuuden saarella esiintyvien alkuaineiden ytimiä.
Ennustetut ominaisuudet > Ennustetut fysikaaliset ominaisuudet

Tennessiinin sulamispisteeksi on vanhemmassa kirjallisuudessa ennustettu 623–823 K ja kiehumispisteeksi 883 K. Uudempi tutkimusartikkeli ennustaa kiehumispisteeksi vain 618 K.
Ennustetut ominaisuudet > Ennustetut kemialliset ominaisuudet

Tennessiinin kemiaa ei ole voitu tutkia kokeellisesti, koska sitä on tuotettu vain muutamia atomeja. Ennusteiden mukaan tennessiinin pysyvin hapetusluku kaasumaisessa olomuodossa olisi +3, kun taas liuoksissa +1. Kevyemmille halogeeneille tyypillinen hapetusluku -1 olisi kaikista epätodennäköisin eli tennessiini ei voisi helposti saada oktettia vastaanottamalla elektronin, mistä johtuen sen kemialliset ominaisuudet saattavat poiketa kaikista muista halogeeneistä. Ennustettu redoxpotentiaali -0,25 V on negatiivinen, joten tennessiinin ei pitäisi pelkistyä hapetusluvulle -1 normaaliolosuhteissa.
Tennessiini mahdollisesti muodostaa kaksiatomisia Ts2-molekyylejä kovalenttisella sidoksella, vastaavasti kuten kaikki muutkin halogeenit.
Isotoopit

Tennessiinille on syntetisoitu kaksi isotooppia, joiden massaluvut ovat 293 ja 294. Lisäksi isotoopista 292Ts on maininta kirjallisuudessa, mutta sen olemassaolo on epävarmaa. Isotoopeista pitkäikäisin on 294Ts, jonka puoliintumisaika on noin 70 millisekuntia. Tämä isotooppi hajoaa alfasäteilyä emittoiden moskovium-290:ksi, kun taas 293Ts hajoaa vastaavasti moskovium-289:ksi.
Tennessiinin tunnetut isotoopit tuotettiin seuraavilla ydinreaktioilla:
Tennessiinin isotoopit hajoavat yksinomaan alfahajoamisella. Taulukossa on kaikki tunnetut isotoopit, joiden puoliintumisaika on pystytty kokeellisesti mittaamaan tai josta on ainakin arvio (vuonna 2017):
| Isotooppi | Puoliintumisaika | Löytövuosi | Hajoamistyyppi ja intensiteetti |
| --- | --- | --- | --- |
| 292Ts | #10 ms |  | α ? SF ? |
| 293Ts | 21±6 ms | 2010 | α=100 |
| 294Ts | 70±30 ms | 2010 | α=100 |
Aiheesta muualla

The Royal Society of Chemistry (RSC): Tennessine (englanniksi)
PeriodicTable: Tennessine (Ts) (englanniksi)
PubChem: Tennessine (englanniksi)
Peltokurjennokka

| Peltokurjennokka |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Geraniales
Heimo::  Kurjenpolvikasvit Geraniaceae
Suku::  Kurjennokat Erodium
Laji::  cicutarium
Kaksiosainen nimi
 Erodium cicutarium  (L.) L'Hér. (1789) 
Katso myös
   Peltokurjennokka Wikispeciesissä   Peltokurjennokka Commonsissa 
Infobox OKNimi-testi OK: 
Peltokurjennokka (Erodium cicutarium) on yksi- tai kaksivuotinen vaaleanpunakukkainen kurjenpolvikasvi. Se on pahanhajuinen.
Ulkonäkö ja koko

Peltokurjennokka on rennosti tai kohenevasti kasvava monivartinen, runsaasti haarova, pehmeäkarvainen ruoho. Se kasvaa 5–50 senttimetriä korkeaksi. Lehdet ovat parilehdykkäisiä ja lehtien lehdykät parijakoisia. Kukat sijaitsevat varren ja haarojen kärjissä pitkien perien päissä sarjoina. Peltokurjennokan kukat ovat noin yhden cm leveät, terälehdet ovat väriltään vaaleanpunaiset. Hedelmys on pitkä nokkamainen viisiosainen lohkohedelmä. Nokan kärki on nystykarvaton, toisin kuin läheisesti samannäköisellä myskikurjennokalla (Erodium moschatum), jota tavataan erittäin harvinaisena myös Suomessa.
Peltokurjennokka Suomessa

Suomessa peltokurjennokka on melko harvinainen tulokaskasvi, jota on havaittu pohjoisessa Inarin Lapin korkeudelta asti. Sitä pidetään Etelä- ja Itä-Suomessa muinaistulokkaana, muualla uustulokkaana. Yleisehkönä peltokurjennokka kasvaa vain itäkaakossa Lappeenrannan seudulla. Suomessa laji kasvaa peltorikkakasvina erityisesti hiekkaisilla mailla. Sen kasvupaikkoja ovat myös puutarhat, pihat ja tienvarret. Peltokurjennokka kukkii kesäkuusta syyskuuhun.
Aiheesta muualla

Kasviatlas 2022: Peltokurjennokan levinneisyys Suomessa.
Luontoportti: Peltokurjennokka (Erodium cicutarium)
ITIS: Erodium cicutarium (englanniksi)
United States Department of Agriculture (USDA): Erodium cicutarium (englanniksi)
Flora of China: Erodium cicutarium (englanniksi)
Peltokurjennokan kukkia.
Peltokurjennokan lehti.
Peltokurjennokan hedelmiä.
Pietro Fantin

Pietro Fantin vuonna 2014.
Pietro Fantin (s. 28. marraskuuta 1991 Curitiba) on brasilialainen autourheilija. Hän aloitti uransa karting-sarjoissa. Vuonna 2010 Fantin kilpaili Formula 3 Sudamericana sarjassa voittaen kolme kilpailua sijoittuen loppupisteissä yhdeksänneksi. Samana vuonna hän kilpaili Britannian F3 sarjassa vierailevana kuljettajana. Vuonna 2011 Fantin jatkoi Britannian F3 sarjassa voittaen yhden kilpailun sijoittuen sarjan kahdeksanneksi. Seuraavana vuonna hän sijoittui sarjan seitsemänneksi. Vuonna 2013 Fantin kilpaili Formula Renault 3.5 sarjassa saavuttaen 14 pistettä. Vuonna 2014 Fantin jatkoi samassa sarjassa saavuttaen yhden kolmossijan ja 34 pistettä sijoittuen sarjan 15:ksi. Vuonna 2015 Fantin ajaa kolmannen kauden FR 3.5 -sarjassa.
Aiheesta muualla

http://www.driverdb.com/drivers/pietro-fantin/career/
Phil Roman

Phil Roman (s. 21. joulukuuta 1930 Fresno, Kalifornia) on yhdysvaltalainen animaattori ja televisioanimaatioiden ohjaaja sekä tuottaja. Hän perusti vuonna 1984 Film Roman -animaatiostudion, joka tunnetaan muun muassa televisiosarja Simpsoneiden animaation sekä lukuisten Karvinen-sarjakuvaan perustuvien televisiosarjojen tuottamisesta. Roman on voittanut urallaan kuusi Emmy-palkintoa. Vuoden 2016 Annie-palkinto-gaalassa hänelle myönnettiin Winsor McCay Award -elämäntyöpalkinto.
Ura

Romanin vanhemmat olivat meksikolaisia siirtolaisia. Hän opiskeli Hollywood Art Center Schoolissa ja aloitti uransa animaattorina Disneyn studiolla vuonna 1955. Vuonna 1957 hän siirtyi mainosanimaatioiden tekijäksi ja työskenteli seuraavan vuosikymmenen aikana lukuisille animaatiostudioille. MGM-studiolla hän osallistui muun muassa Tom ja Jerry -lyhytanimaatioiden sekä suositun televisioanimaation How the Grinch Stole Christmas! tekemiseen. Vuosina 1970–1983 Roman työskenteli Bill Meléndezin studiolla, joka tunnettiin Charles M. Schulzin sarjakuvaan perustuneista Tenavat-piirretyistä. Meléndez ylensi Romanin ohjaajaksi, ja Roman ohjasi kuusitoista Tenavien tv-spesiaalia. Lisäksi hän toimi Meléndezin apulaisohjaajana elokuvissa Kisa on kova, Jaska Jokunen (1977) sekä Hyvää matkaa Jaska Jokunen (1980). Meléndezin studio ryhtyi 1980-luvun alussa tuottamaan animaatioita myös Jim Davisin sarjakuvasta Karvinen. Roman ohjasi kaksi ensimmäistä Karvisen tv-spesiaalia Meléndezille, mutta perusti sitten vuonna 1984 oman studionsa Film Romanin, joka jatkoi niiden tuottamista.
Roman tuotti vuosina 1984–1989 yhteensä yhdeksän Karvinen-tv-spesiaalia, joista kolme voitti Emmy-palkinnon. Roman tuotti myös vuosina 1988–1995 esitetyn televisiosarjan Karvinen (Garfield and Friends). Film Romanin suurin taloudellinen menestys oli piirrossarja Simpsonit, johon studio tuotti alihankintana animaation vuosina 1992–1999. Simpsonit toi Romanille kolme Emmy-palkintoa lisää. Muita animaatiosarjoja, joiden tuottamiseen Roman on osallistunut, ovat Bobby's World (1990–1998), The Critic (1993–1995), The Mask (1995–1997) ja Kukkulan kuningas (1997–1999). Ainoa Romanin ohjaama pitkä elokuva on vuonna 1992 valmistunut Tom ja Jerry panevat kaupungin sekaisin.
Film Romanin taloudellisten vaikeuksien vuoksi Roman syrjäytettiin vuonna 1997 toimitusjohtajan paikalta, joten hän perusti vuonna 1999 uuden studion Phil Roman Entertainmentin, joka erikoistui perinteiseen käsinpiirrettyyn animaatioon. Hän on vaikuttanut edelleen myös Film Romanissa suurosakkaana ja johtokunnan jäsenenä.
Aiheesta muualla

Phil Roman Internet Movie Databasessa. (englanniksi)
Phil Romanin esittely hänen omalla kotisivullaan (Arkistoitu – Internet Archive) (englanniksi)
Phil Romanin videohaastattelu vuodelta 2002 EmmyTVLegends.com
Tottijärven työväentalo

| Tottijärven työväentalo |
| --- | --- |
 Tottijärven työväentalo
Valmistumisvuosi:  1908
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tottijärven työväentalon entinen putka.
Tottijärven työväentalo (myös Pajulahden työväentalo) on vuonna 1908 valmistunut työväentalo Pajulahdessa entisen Tottijärven kunnan alueella. Tottijärvi kuuluu nykyään Nokiaan.
Historiaa

Tottijärven Työväenyhdistys perustettiin Sassin talon pirtissä 26. marraskuuta 1905. Jäseniksi ilmoittautui heti 72 ”rahvaan” edustajaa. Vuokralle haettujen tonttien hankintakiistojen jälkeen saatiin Laurila Oy:ltä Pajulahden kylästä tontti, jolle työväentalo rakennettiin.
Rakennus

Oman talon hankintaa yhdistykselle alettiin suunnitella 4. helmikuuta.1906. Rakennuksessa pidettiin ensimmäinen vihkiäiskokous 16. elokuuta 1908. Huhtikuun 2. päivänä 1918 valkoisten kaarti valtasi työväentalon ja toimihenkilöt vangittiin. Tammikuun 6. päivänä 1919 työväentalossa aloitettiin uusi toiminnan vaihe. 1950-luvulla pidettiin pärekattotalkoita, mutta vuonna 1974 taloon saatiin peltikatto. 1980-luvulla saatujen avustusten voimin uusittiin ikkunat, ulko-ovet ja rakennuksen ulkomaalaus. Avustuksen turvin saatiin myös sähköjen uusinta keittiöön ja ravintolaan.
Toimintaa

Työväentalossa ensimmäinen kokous pidettiin 16. elokuuta 1908. Laukon torpparilakon aiheuttamat häädöt vähensivät jäsenmäärää, koska lakkolaiset joutuivat muuttamaan pois.
Kun yhdistyksen toiminta oli saatu alulle, perustettiin Torpparien ammattiosasto, Palvelijain ammattiosasto, Kalastajain ammattiosasto sekä Naisjaosto. Toukokuussa 1906 alkaneen Laukon lakon myötä toiminta vilkastui, vaikka jäsenmäärä väheni. Vuoden 1907 ensimmäisissä eduskuntavaaleissa tammikuun 6. päivänä 1919 pidettiin taas kokous. Vuodesta 1921 lähtien toiminta vilkastui. Pidettiin näytelmäharjoituksia, kisällit harjoittelivat ja joukkolausuntatilaisuuksia pidettiin. Huvitilaisuuksia pidettiin 29 kertaa vuoteen 1938 mennessä. Vuoden 1945 rauhan jälkeen toiminta jälleen vilkastui. Esitettiin useita koko illan näytelmiä, joista Nummisuutarit oli suosituin. Vuonna 1947 järjestettiin Laukon lakon 40-vuotistilaisuus työväentalon tiloissa. Sosialidemokraattisen kunnallisjärjestön tehtäviä oli hoidettava Tottijärvellä, koska kuntavaaliehdokkaat ja luottamusmiesehdokkaat olivat kunnallisjärjestön päätettävä ja Tottijärvi oli itsenäinen kunta vuoteen 1976, jolloin kunta liitettiin Nokiaan.
Per-Wadjet

Per-Wadjet (egypt. Pr-Wꜣḏjt, ”Wadjetin talo”) voi viitata seuraaviin paikkoihin muinaisessa Egyptissä:
Afroditopolis, kaupunki Ylä-Egyptissä Antaiopoliteen nomoksessa
Buto, kaupunki Ala-Egyptissä Ksoiteen nomoksessa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Per-Wadjet”, voi hakea sivunnimihaulla, laajalla sivunnimihaulla tai tekstihaulla.
Pohjoinen talousalue

Pohjoinen talousalue Venäjän kartalla.
Pohjoinen talousalue (ven. Северный экономический район, Severnyi ekonomitšeski raion) on yksi Venäjän 12:sta talousalueesta. Siihen sisältyy Arkangelin alue, Karjalan tasavalta, Komin tasavalta, Murmanskin alue, Nenetsian autonominen piirikunta ja Vologdan alue. Alueen pinta-ala on 1 466 300 km² ja asukasluku 5 861 000 asukasta. Väestötiheys on 4 as./km² ja kaupungistumisaste 76 %.
Perspektiivittömien kylien likvidointi

Perspektiivittömien kylien likvidointi oli pakkosiirto 1950–1960-luvun vaihteessa Neuvostoliitossa, jossa ”perspektiivittömiksi” eli kehityskelvottomiksi nähdyt maaseudun kylät autioitettiin ja niiden asukkaat joutuivat siirtymään suurempiin keskuskyliin. Tämä toteutettiin yhdistämällä kolhooseja suuremmiksi kokonaisuuksiksi tai muuttamalla niitä sovhooseiksi, lakkauttamalla kylien kaupat ja muut palvelut ja polttamalla kokonaisia kyliä.
Likvidointitoimien taustalla oli Neuvostoliiton maatalouden epäonnistunut kollektivisointi, joka oli muun muassa  johtanut nälänhätään 1930-luvulla. Toimilla pyrittiin luomaan tehokkaita maatalousyksiköitä, joilla saavutettaisiin Yhdysvaltojen etumatka maataloudessa, ja vähentämään kaupunkien ja maaseudun elintasoeroja. Toimet eivät kuitenkaan onnistuneet tehostamaan Neuvostoliiton maataloutta toivotulla tavalla.
Karjalassa likvidointitoimet heikensivät paikallisia murteita ja kulttuuria, kun karjalaiset sulautuivat keskuskylissä venäläiseen ja muuhun väestöön.
Trakhis

Trakhis (m.kreik. Τραχίς, lat. Trachis/Trachin) voi viitata seuraaviin:
Trakhis, antiikin aikainen kaupunki Fokiissa Kreikassa
Trakhis, antiikin aikainen kaupunki Thessaliassa Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Trakhis”, voi hakea sivunnimihaulla, laajalla sivunnimihaulla tai tekstihaulla.